Gerhards Dēterss
Gerhards Ulrihs Voldemārs Dēterss (vācu: Gerhard Ulrich Woldemar Deeters, dzimis 1892. gada 8. augustā, miris 1961. gada 19. februārī) bija Mālpilī dzimis vācbaltiešu izcelsmes vācu valodnieks. Kaukāza valodu speciālists. Dzimis ārsta ģimenē. Trīs gadu vecumā zaudējis tēvu. Mācījies Bērzaines ģimnāzijā. No 1912. līdz 1914. gadam studēja filozofiju Leipcigā. Kā Krievijas pilsonis Pirmā pasaules kara laikā Vācijā internēts. No 1918. līdz 1920. gadam Latvijā cīnījās Baltijas landesvērā. No 1922. gada studēja salīdzinošo valodniecību Jēnā un Minhenē. No 1928. līdz 1935. gadam strādāja izdevniecībā Brockhaus-Verlag. No 1935. līdz 1960. gadam — Bonnas Universitātes salīdzinošās valodniecības profesors.